የብአዴን ማእከላዊ ኮሚቴ መደበኛ ስብሰባዉን ዛሪ በባህር ዳር ጀመረ
ማእከላዊ ኮሚቴዉ በአንደኛው የእድገት እና ትራንስፎርሜሽን እቅድ በገጠር እና በከተማ የተተገበሩ የኢኮኖሚያዊ፣ ማህበራዊ እና የመልካም አስተዳደር ተግባራትን በጥልቀት ይገመግማል፡፡ከድርጅቱ ሕፈት ቤት የተገኘ መረጃ እንደሚያሳየው ከዚህ በተጨማሪም በሁለተኛዉ እድገትና ትራንስፎርሜሽን እቅድ ግቦች እና በአፈፃፀም አቅጣጫዎች ላይ በሰፊዉ ይመክራል፡፡የፊታችን ነሃሴ ወር አጋማሽ ለሚካሄደዉ የድርጅታችን 11 ጉባኤ የሚቀርበዉ ሪፖርትላይ ማእከላዊ ኮሚቴዉ እንደሚወያይ ይጠበቃል፡፡ማእከላዊ ኮሚቴዉ በምርጫ 2007 ህብረተሰቡ ለድርጅታችን ብአዴን አህአዴግ በሰጠዉ ከፍተኛ ድምፅ እና በዚሁ ላይ ተመስርቶ ህብረተሰቡን የሚያረካ ልማት ለማመዝገብ እና የመልካም አስተዳደር ችግሮችን ለመቅረፍ በሚቻልባቸዉ ጉዳዮች ላይ ተወያይቶ ዉሳኔዎችን ያሳልፋል፡፡